JayJayThrowThrow/commonwealth-wiki-mix huggingface dataset:
రైల్వే కోడూరు

కోడూరు లేదా రైల్వే కోడూరు ఆంధ్రప్రదేశ్ రాష్ట్రములోని వైఎస్ఆర్ జిల్లా, రైల్వే కోడూరు మండలం లోని గ్రామం. పిన్ కోడ్ నం. 516 101., ఎస్.టి.డి.కోడ్ = 08566.
గ్రామ నామ వివరణ

కోడూరు అనే పదం కోడు అనే పూర్వపదం, ఊరు అనే ఉత్తరపదాల కలయికతో ఏర్పడింది. కోడు అనే పదం జలసూచి కాగా ఊరు అనే పదం జనపదసూచి. కోడుకు అర్థం చిన్న నది లేదా నదియొక్క శాఖ లేదా ఊరి దగ్గర నీటిపల్లం లేదా కొండాకోన. రైల్వే కోడూరులోని రైల్వే అన్న పదానికి రైలుదారి అన్న పేరు సుస్పష్టం.

వైఎస్ఆర్ జిల్లాలో కోడూరు పేరుతో రెండు మండలాలు ఉన్నాయి. అయోమయ నివృత్తి కొరకు, ఒకటి బద్వేలు సమీపములో ఉన్నందును దానిని బి.కోడూరు గాను, ఇంకో ప్రాంతములో రైల్వే సౌకర్యం ఉన్నందున రైల్వే కోడూరు గానూ పిలుస్తారు. ఈ ప్రాంతము మామిడి పంటకు ప్రసిద్ధి గాంచింది. రైల్వే సౌకర్యం కూడా ఉండటంతో ఇక్కడ పెద్ద ఎత్తున మామిడి క్రయ విక్రయాలు జరుగుతాయి. స్వతంత్రమునకు పూర్వము ఈ గ్రామంలో కడప జిల్లాలోనే మొదటిసారిగా రైలు బండి ఆగడంతో ఆ సందర్భాన్ని పురస్కరించుకుని ఈ గ్రామం పేరును కోడూరు నుండి రైల్వే కోడూరు గా మార్చారు.
గ్రామ భౌగోళికం

ఈ పట్టణానికి 50 కిలోమీటర్ల దూరంలో తిరుపతి, 170 కిలోమీటర్ల దూరంలో చెన్నై ఉండటంతో మంచి వ్యాపార కేంద్రంగా విరాజిల్లుతోంది.
గుండాలకోన క్షేత్రం

మండలంలోని గుండాలకోన క్షేత్రంలో మహా శివరాత్రి వేడుకలు అత్యంత వైభవంగా నిర్వహించెదరు. భక్తుల సౌకర్యంకోసం వై. కోట నుండి ప్రత్యేకంగా బస్సులు నడుపుతారు.
శ్రీ భుజంగేశ్వరస్వామివారి ఆలయం

ఈ అలయానికి, కోడూరు పరిధిలో రు. 20 కోట్ల విలువ చేసే ఆస్తులున్నవి. శతాబ్దాల చరిత్ర కలిగిన ఈ ఆలయానికి అప్పట్లో పెద్దలు భూరి విరాళాలిచ్చారు. ఎస్.వి.జూనియర్ కలాశాల వద్ద 1.7 ఎకరాలు, పాత బస్సుస్టాండు వద్ద 4.5 సెంట్లు, పాత బజారు వీధిలో ఒక ఇల్లు, మార్కెట్ వీధిలో 16 గదులు, ఇవి అన్నీ శివునికి చెందిన ఆస్తులు. ప్రతి సంవత్సరం ఫాల్గుణ కృష్ణ చతుర్దశి (ఉగాది ముందురోజు) రోజున సాయంత్రం, పార్వతీ సమేత పరమేశ్వరుడు, చంద్రప్రభ వాహనంపై పుర వీధులలో భక్తులకు దర్శనమిచ్చును. ఈ కార్యక్రమం కోసం ఆలయ కమిటీ వారు పుష్ప రథం ఏర్పాటుచేసెదరు. ఆది దంపతులకు గ్రామస్థులు, నీరాజనాలు సమర్పించెదరు.
శ్రీ బలిజ గంగమ్మ అమ్మవారి ఆలయం

పట్టణ పరిధిలోని బలిజ వీధిలో ఉన్న ఈ ఆలయంలో అమ్మవారి జాతర ఘనంగా నిర్వహిస్తారు. జిల్లా నుండి భక్తులు కుటుంబసభ్యులతో పెద్ద సంఖ్యలో తరలి వచ్చి, అమ్మవారిని దర్శించుకొని మొక్కులు తీర్చుకుంటారు.
శ్రీ గంగమ్మ అమ్మవారి ఆలయం

కోడూరు పట్టణంలోని అంబేద్కర్ నగర్ లో వెలసిన గంగమ్మ తల్లి ఆలయంలో, అమ్మవారి జాతర విభవంగా ప్రత్యేకపూజలు నిర్వహించారు.
శ్రీ ఆంజనేయస్వామివారి ఆలయం

కోడూరులోని లాలాపేటలో వెలసిన ఈ ఆలయం పురాతనమైనది కావడంతో మరమ్మత్తులు చేసి పూర్వ వైభవం తీసికొని రావడానికి కృషి చేస్తున్నారు.
గ్రామ విశేషాలు

మండల పరిధిలోని పారపరాచపల్లెకు వెళ్ళే దారిలో 400 సంవత్సరాల వయసు కలిగిన ఒక మర్రిచెట్టు ఉంది. చెట్టు చుట్టూ 50 అడుగుల వరకూ ఊడలు విస్తరించి ఉండటంతో, చూపరులకు ఆసక్తి కలిగించుచున్నది. చుట్టు ప్రక్కల గ్రామాల ప్రజలు, ఈ వృక్షం వద్ద గల అక్కదేవతలకు పూజలు నిర్వహించుచుంటారు. ఈ వృక్షం ఇన్నేళ్ళుగా ఇక్కడ ఉండటంతో, పరిసర గ్రామాలవారు దేవతలకు పూజ చేయడం ఆనవాయితీగా వస్తున్నదని గ్రామస్థులు అంటుంటారు.
శాసనసభ నియోజకవర్గం

పూర్తి వ్యాసం కోడూరు శాసనసభ నియోజకవర్గంలో చూడండి.
మూలములు


వెలుపలి లింకులు
కడప మండలం

కడప మండలం, ఆంధ్రప్రదేశ్ రాష్ట్రంలోని వైఎస్ఆర్ కడప జిల్లాకు చెందిన ఒక మండలం. ఇది కడప రెవెన్యూ డివిజన్ క్రింద నిర్వహించబడుతుంది. దీని ప్రధాన కార్యాలయం కడప నగరంలో ఉంది. మండలానికి చెన్నూరు, సిద్ధవటం, చింతకొమ్మదిన్నె మండలాలు సరిహద్దులుగా ఉన్నాయి. కడప మండలం కడప మున్సిపల్ కార్పొరేషన్ దాని పట్టణ సముదాయాలను కలిగి ఉంది. ఇది పూర్తిగా పట్టణ మండలం.ఈ మండలంలో గ్రామాలు లేవు.
మండలం లోని పట్టణాలు, నగరాలు

* కడప - ఇది నగరపాలక సంస్థ
మండలంలోని గ్రామాలు
రెవెన్యూ గ్రామాలు

కడప మండలం కడప మున్సిపల్ కార్పొరేషన్ దాని పట్టణ సముదాయాలను కలిగి ఉంది. ఇది పూర్తిగా పట్టణ మండలం.ఈ మండలంలో ఎటువంటి గ్రామాలు లేవు.
రెవెన్యూయేతర గ్రామాలు

#నాగరాజుపల్లె
#పాతకడప
#పుట్టంపల్లి
#రామరాజుపల్లె
మూలాలు
వెలుపలి లంకెలు
భారత ఎన్నికల కమిషను

భారత ఎన్నికల కమిషను, స్వతంత్ర భారతదేశంలో ఎన్నికలను సజావుగా, నిష్పక్షపాతంగా నిర్వహించేందుకు రాజ్యాంగం ద్వారా ఏర్పాటు చేసిన సంస్థ. 1950 జనవరి 25 న ఏర్పాటు చేయబడిన ఈ కమిషను సుప్రీం కోర్టు వలెనే, రాజ్యాంగం ఏర్పరచిన స్వతంత్ర వ్యవస్థ, ప్రభుత్వ నియంత్రణకు లోబడి ఉండదు.
కమిషను వ్యవస్థ

దేశంలో రాష్ట్రపతి, ఉప రాష్ట్రపతి, లోక్‌సభ, రాజ్యసభ, రాష్ట్ర శాసన సభలు, శాసన మండళ్ళకు జరిగే ఎన్నికలను కమిషను నిర్వహిస్తుంది. ఈ ఎన్నికల నిర్వహణలో పర్యవేక్షణ, మార్గ నిర్దేశకత్వం, నియంత్రణ చేయవలసిన బాధ్యతను రాజ్యాంగం కమిషనుపై ఉంచింది.

ఎన్నికల కమిషను అధినేతను ప్రధాన ఎన్నికల కమిషనర్ అంటారు. మొదట్లో ఒక కమిషనరు ఉండేవారు. 1989 అక్టోబర్ 16 న మరో ఇద్దరు ఎన్నికల కమిషనర్లను నియమించారు. అయితే అది కేవలం 1990 జనవరి 1 వరకు మాత్రమే కొనసాగింది. మళ్ళీ 1993 అక్టోబర్ 1న ఈ నియామకాలు జరిగాయి. అప్పటి నుండి ముగ్గురు సభ్యుల కమిషను బాధ్యతలు నిర్వహిస్తూ వస్తూంది.

ముగ్గురు కమిషనర్లతో పాటు ఢిల్లీలో ఉన్న కమిషను కార్యాలయంలో కొంత మంది డిప్యూటీ కమిషనర్లు, 300 మంది ఇతర అధికారులు, సిబ్బంది ఉంటారు. రాష్ట్ర ఎన్నికల కమీషన్ రాష్ట్రంలోని గ్రామీణ, పట్టణ స్థానిక సంస్థలకు ఎన్నికలు నిర్వహించడానికి ఏర్పాటు చేయబడింది. జాతీయ ఎన్నికల కమీషన్ కు వున్న అధికారాలు రాష్ట్ర ఎన్నికల కమీషన్ కు వుంటాయి. రాష్ట్రాల్లో ప్రధాన ఎన్నికల కమిషనరుచే నియమించబడే ముఖ్య ఎన్నికల అధికారి, కొందరు సహాయక సిబ్బంది ఉంటారు. అయితే ఎన్నికల సమయంలో మాత్రం, ఎన్నికల నిర్వహణలో పాల్గొనే 50 లక్షల పైచిలుకు సిబ్బంది యావత్తూ తాత్కాలికంగా ఎన్నికలు ముగిసేవరకు కమిషను అదుపాజ్ఞలలో పనిచేస్తారు.

ప్రధాన ఎన్నికల కమిషనరును, ఎన్నికల కమిషనర్లను రాష్ట్రపతి నియమిస్తారు. పదవీకాలం 6 లేదా ఆ వ్యక్తికి 65 ఏళ్ళ వయసు వచ్చే వరకు -ఏది ముందయితే అది.
కార్య కలాపాలు

రాజ్యాంగ సంస్థ అయిన కమిషను ఎన్నికలకు సంబంధించినంత వరకు సర్వ స్వతంత్ర సంస్థ. దీని ముఖ్య కార్యకలాపాలు ఇలా ఉన్నాయి.

* రాజకీయ పార్టీలకు గుర్తింపును ఇవ్వడం, రద్దు చేయడం.
* ఎన్నికల ప్రణాళికను నిర్ణయించడం, ప్రకటించడం, అమలు చేయడం
* ఎన్నికల ప్రవర్తనా నియమావళిని అమలు చేయడం, అతిక్రమించిన వారిపై చర్యలు చేపట్టడం.
* స్వేచ్ఛగా, పారదర్శకంగా, నిష్పక్షపాతంగా ఎన్నికలను నిర్వహించడం

ఎన్నికల నిర్వహణను సంస్కరిస్తూ కమిషను కొన్ని చర్యలు చేపట్టింది. వాటిలో కొన్ని:
* ఎలెక్ట్రానిక్ ఓటింగు మిషన్లను ప్రవేశపెట్టడం
* రాజకీయాల్లో నేరస్థులను అడ్డుకోవడం
* ఓటరు గుర్తింపు పత్రాలను ప్రవేశపెట్టడం
* ఓటరు జాబితాల ఎలెక్ట్రానికీకరణ
* 18 సంవత్సరాలు నిండిన ప్రతి ఒక్కరికీ ఓటు హక్కును కల్పించటం.
పదునెక్కిన కమిషను

పూర్వపు రోజుల్లో కమిషను కార్యనిర్వాహ వ్యవస్థకు అనుకూలంగా ఉంటూ ఉండేది. ఇటీవలి కాలంలో- ముఖ్యంగా 1990 నుండి - కమిషను మరింత చైతన్యవంతంగా, ప్రభావవంతంగా వ్యవహరిస్తూంది. ఇప్పటికే ఉన్న నియమాలను కఠినంగా అమలు చెయ్యడంతో పాటు, కొన్ని కొత్త నియమాలను కూడా ప్రవేశపెట్టింది. కొన్ని సందర్భాలలో రాజకీయ పార్టీలతో కొందరు కమిషనర్లకు ఘర్షణ నెలకొన్న సందర్భాలు కూడా ఉన్నాయి. ఇవన్నీ ఎలా ఉన్నా, మొత్తం మీద కమిషను పనితీరు మాత్రం ఎంతో మెరుగుపడింది
ఇవికూడా చూడండి

* భారత ప్రధాన ఎన్నికల కమిషనరు
* భారత ఎన్నికల కమిషనర్లు
* ఆంధ్రప్రదేశ్ రాష్ట్ర ఎన్నికల సంఘం
* తెలంగాణ రాష్త్ర ఎన్నికల సంఘం
* ఎన్నికల కమిషన్
మూలాలు
వెలుపలి లంకెలు

వర్గం:భారతదేశంలో ఎన్నికలు
వర్గం:భారత రాజకీయ వ్యవస్థ
వర్గం:రాజ్యాంగబద్ధ సంస్థలు
వర్గం:భారత రాజ్యాంగ వ్యవస్థ
వర్గం:భారత ఎన్నికల కమిషను
జూపాడు బంగ్లా మండలం

జూపాడు బంగ్లా మండలం, ఆంధ్రప్రదేశ్ రాష్ట్రంలోని నంద్యాల జిల్లాకు చెందిన ఒక మండలం.
మండల కేంద్రం

ఈ మండలానికి కేంద్రం జూపాడు బంగ్లా. ఇది కర్నూలు - దోర్నాల జాతీయ రహదారి 340C పై ఉంది. కర్నూలు పట్టణం నుండి తూర్పు దిశగా 46 కిమీ దూరంలో ఉంది. నంద్యాల 46 కిమీ, చాపిరేవుల 49 కిమీ, బేతంచర్ల 59 కిమీ ఇతర దగ్గరలోని పట్టణాలు. కోట్ల రైల్వే స్టేషన్, కర్నూలు నగర రైల్వే స్టేషన్ ఇక్కడి దగ్గరి రైల్వే స్టేషన్లు. ఇక్కడ దగ్గరలో తంగడంచలో బహత్తర విత్తనాల పార్కు నిర్మాణం చేపట్టారు.
గ్రామ జనాభా

2011 భారత జనాభా లెక్కలు ప్రకారం మండలం లోని జనాభా - మొత్తం 37,666 -అందులో పురుషులు 19,069 - స్త్రీలు 1,597.
మండలం లోని గ్రామాలు
రెవెన్యూయేతర గ్రామాలు

# బన్నూరు (జూపాడు బంగ్లా)
# గనాపురం
# లింగాపురం (జూపాడు బంగ్లా మండలం)
# మండ్లెం
# పారుమంచాల
# తంగడంచ
# తరిగోపుల
# తర్తూరు
# తాటిపాడు (జూపాడు బంగ్లా)
# తుదిచెర్ల
రెవెన్యూయేతర గ్రామాలు

* జూపాడు బంగ్లా
మూలాలు
వెలుపలి లంకెలు
కల్లూరు

కల్లూరు పేరుతో ఒకటి కంటే ఎక్కువ వ్యాసాలున్నందువలన ఈ పేజీ అవసరమైంది.ఈ పేరుతో ఉన్న పేజీలు:
మండలాలు

#కల్లూరు (కర్నూలు)- కర్నూలు జిల్లాకు చెందిన మండలం.
#కల్లూరు (ఖమ్మం) - ఖమ్మం జిల్లాకు చెందిన మండలం
గ్రామాలు

#కల్లూరు (నేరేడుచర్ల మండలం) - నల్గొండ జిల్లా నేరేడుచర్ల మండలం లోని గ్రామం.
#కల్లూరు (దొరవారిసత్రము మండలం) - నెల్లూరు జిల్లా, దొరవారిసత్రం మండలానికి చెందిన గ్రామం.
#కల్లూరు (వాకాడు మండలం) - నెల్లూరు జిల్లా, వాకాడు మండలానికి చెందిన గ్రామం.
#కల్లూరు (పులిచెర్ల మండలం) - చిత్తూరు జిల్లా, పులిచర్ల మండలానికి చెందిన గ్రామం.
#కల్లూరు (యల్లనూరు మండలం) - అనంతపురం జిల్లా, యల్లనూరు మండలానికి చెందిన గ్రామం
#కల్లూరు (గార్లదిన్నె మండలం) - అనంతపురం జిల్లా, గార్లదిన్నె మండలానికి చెందిన గ్రామం.
#కల్లూరు (లేపాక్షి మండలం) - అనంతపురం జిల్లా, లేపాక్షి మండలానికి చెందిన గ్రామం.
#కల్లూరు (ప్రొద్దుటూరు మండలం) - వైఎస్‌ఆర్ జిల్లా, ప్రొద్దుటూరు మండలానికి చెందిన గ్రామం
ఇంటి పేరు

*కల్లూరు అహోబలరావు, రాయలసీమ సాహిత్య చరిత్ర రూపశిల్పి.
కల్లూరు (కర్నూలు జిల్లా)

కల్లూరు, భారతదేశం, ఆంధ్రప్రదేశ్ రాష్ట్రంలోని కర్నూలు జిల్లాలో ఉన్న కర్నూలు నగరపాలక సంస్థలో భాగంగా ఉన్న ఒక పట్టణ ప్రాంతం. కర్నూలు నగరం పశ్చిమ భాగాన్ని కల్లూరు అంటారు.ఇది కల్లూరు మండల పరిధిలోని పట్టణ ప్రాంతం. కర్నూలు నగరంలోని బళ్లారి చౌరాస్తా, చెన్నమ్మ సర్కిల్, బిర్లా కాంపౌండ్, ఎపిఎస్ఆర్టీసీ మెయిన్ బస్ స్టాండ్ ఇంకా మరికొన్ని ప్రధాన ప్రాంతాలు కల్లూరు పరిధిలోకి వస్తాయి. ఇది నంద్యాల లోక్‌సభ నియోజకవర్గం లోని 256 పాణ్యం శాసనసభ నియోజకవర్గం పరిధిలోఉంది.
కర్నూలు నగరపాలక సంస్థలో విలీనం

2002 లో కర్నూలు నగరపాలక సంస్థలో కల్లూరు పట్టణ ప్రాంతంగా విలీనం చేయబడింది.కల్లూరు పారిశ్రామికంగా బాగా అభివృద్ధి చెందింది. కల్లూరులోని పారిశ్రామిక ప్రాంతాన్ని కల్లూర్ ఎస్టేట్ అంటారు.
గ్రామ జనాభా

2011 భారత జనాభా లెక్కలు ప్రకారం ఇది కల్లూరు మండల పరిధిలో ఉంది.కల్లూరు జనాభా, మండలం జనాభా 1,44.798 క్రింద వస్తుంది. దీనిలో 196.268 మొత్తం జనాభా ఉంది కర్నూలు మున్సిపల్ కార్పొరేషన్, మిగిలిన 51.470 గ్రామీణ ప్రాంతం వస్తుంది.కల్లూరు పట్టణ ఏరియాలో లింగ నిష్పత్తి 996. కల్లూరు గ్రామీణ ప్రాంతంలో లింగ నిష్పత్తి 980.
మూలాలు
వెలుపలి లంకెలు

వర్గం:రెవెన్యూ గ్రామాలు కాని మండల కేంద్రాలు
ఎమ్మిగనూరు

ఎమ్మిగనూరు (యెమ్మిగనూరు) ఆంధ్రప్రదేశ్ రాష్ట్రంలోని కర్నూలు జిల్లాకు చెందిన పట్టణం, అదే పేరుగల మండలానికి ఇది కేంద్రం. ఇది మంత్రాలయం నుండి 22 కిమీ దూరంలో కర్నాటక సరిహద్దులో ఉంటుంది. ఇక్కడ ప్రతి సంవత్సరం జనవరిలో "శ్రీ నీలకంఠేశ్వర జాతర" ఘనంగా జరుగుతుంది. ఈ పట్టణం చేనేత వస్త్రాల ఉత్పత్తికి ప్రసిద్ధి.
పేరు వెనుక చరిత్ర

ఎమ్మిగనూరు పేరు వెనుక, సరిహద్దు కర్నాటక రాష్ట్ర భాష కన్నడ ప్రభావం ప్రస్ఫుటంగా కనిపిస్తుంది. కన్నడ భాషలో ఎమ్మె అంటే ఎనుము (గేదె) అని, నూరు అంటే వంద అని అర్థం. ఈప్రాంతం ఊరూ పేరూ లేని మజరా గ్రామంగా ఉన్న రోజుల్లో ఇక్కడి పశువుల సంతలో వంద రూపాయలకే ఓ గేదెను కొనుక్కోగలిగేవారట. ఆ విధంగా ఎమ్మెగె నూరు రూపాయి తగొళ్లువ ఊరు ( గేదెకు వంద రూపాయలు తీసుకునే ఊరు) గా ఈ ప్రాంతం గుర్తింపు పొందింది. ఆ తర్వాతిక్రమంలో... ఈ ప్రాంతం ఎమ్మెగెనూరు గాను, తర్వాతి రోజుల్లో ఎమ్మిగనూరు గానూ స్థిరపడిపోయింది.
చరిత్ర

ఇక్కడి చేనేత వస్త్రాలను గతంలో సింగపూరు తదితర దేశాలకు ఎగుమతులు కూడా చేసేవారు. చేనేతకారులకు ప్రత్యేకంగా ఒక కాలనీ ఉంది. మాచాని సోమప్ప ఈ కాలనీకి భూమిని సమకూర్చడంలో సహాయపడ్డాడు.
జనగణన వివరాలు

జనాభా (2011) - మొత్తం 95149.
పరిపాలన

ఎమ్మిగనూరు పురపాలక సంఘం పట్టణ పరిపాలన నిర్వహిస్తుంది.
రవాణా

కర్నాటక లోని హాగరి - తెలంగాణలోని కోదాడను కలిపే జాతీయ రహదారి 167 మార్గంలో ఎమ్మిగనూరు ఉంది. సమీప రైలు స్టేషన్ 30 కి.మీ. దూరంలో ఆదోని రైల్వే స్టేషన్.
దర్శనీయ స్థలాలు

* నీలకంఠేశ్వర స్వామి దేవాలయం
* షిర్డీ సాయి దేవాలయం
* మంత్రాలయం శ్రీ రాఘవేంద్ర స్వామి మఠం, ఎమ్మిగనూరుకు 22 కి.మీ.దూరంలోవుంది.
గ్రామ ప్రముఖులు

* యెల్సేటి రామచంద్రరావు: భారతీయ కీటక శాస్త్రవేత్త,
ఇవి కూడా చూడండి

*ఎమ్మిగనూరు శాసనసభ నియోజకవర్గం
మూలాలు
బయటి లింకులు

వర్గం:కర్నూలు జిల్లా పట్టణాలు
బేతంచర్ల

బేతంచెర్ల, ఆంధ్రప్రదేశ్, నంద్యాల జిల్లా బేతంచర్ల మండలం లోని జనగణన పట్టణం. అదే పేరుగల మండలానికి ఇది కేంద్రం.

బేతంచర్ల గా పిలవబడుతున్న ఈ గ్రామానికి అతి ప్రాచీన పేరు బేతాళపురం ఈ ప్రాంతంలో కొన్ని శతాబ్దాల పూర్వం ఒక పెద్ద చెరువు ఉండేది.కారణం ఇది రాతి ప్రాంతం ఇక్కడ నీరు నిలువ ఉండేది కాదు అది ఆరవ శతాబ్దం.ఈ ప్రాంతాన్ని పరిపాలిస్తున్న చాళుక్యులు ఇక్కడ ఒక పెద్ద చెరువును త్రవ్వించడం జరిగింది. ఇక్కడ ప్రజలు దాహం తీర్చడానికి, పాడిపంటలు పండించడానికి, అశ్వములకు నీటిని అందించడానికి, తద్వారా ఈ ప్రాంతాన్ని బేతం చెరువుగా పిలిచేవారు. కొంతకాలానికి ఇక్కడ నీటి ప్రాంతం కాలగర్భంలో కలిసిపోయింది. తరువాత కాలక్రమంలో బేతంచర్ల గా రూపాంతరం జరిగింది. ఈ బేతంచర్ల ప్రాంతం చుట్టూ వందల శతాబ్దాల కలిగిన దేవాలయాలు కట్టడాలు ఉన్నాయి. బేతంచెర్ల ఊరి పేరు చెబితే అందరికీ గుర్తు వచ్చేది ప్రపంచ ప్రఖ్యాతి గాంచిన చలువ రాతి(Lime Stone).ఒకప్పుడు ఈ ప్రాంతం నుంచి ప్రపంచ నలుమూలల బండలు వెళ్ళేవి.
భౌగోళికం

జిల్లా కేంద్రమైన నంద్యాల కు పశ్చిమంగా 47 కి.మీ దూరంలో వుంది.ఈ ప్రాంతం రాష్ట్ర రాజదానైన అమరావతికి 373 కి.మీ దూరంలో వుంది.హైదరాబద్ కు 273 కి.మీ దూరంలో వుంది. ఈ ప్రాంతం తిరుపతి కు 312 కి.మీ దూరంలో వుంది.
జనగణన గణాంకాలు

2011 జనగణన ప్రకారం పట్టణ జనాభా 38,994.
పరిపాలన

బేతంచర్ల నగరపంచాయతీ పట్టణ పరిపాలన నిర్వహిస్తుంది.ఈ పట్టణం శ్రీ బుగ్గన రాజేంధ్రనాథ్ రెడ్డి గారిచె అబివృధ్ధి చెందినది.
త్రాగునీటి సౌకర్యాలు

ఈ పట్టణoలో త్రాగునీటి ఎద్దడి నివారించుటకై, డి.ఎం.ఎఫ్., పంచాయతీ పథకం క్రింద,15 లక్షల రూపాయల వ్యయంతో, ఐదు చోట్ల నిర్మించిన త్రాగునీటి మినీ ట్యాంకులను, 2020,అక్టోబరు-12న ప్రారంభించినారు.
దర్శనీయ ప్రదేశాలు/దేవాలయాలు

* శ్రీ మద్దిలేటి లక్ష్మీ నరసింహ స్వామి ఆలయం, రంగాపురం: శివుడు వర్ణించిన విధంగా ఎర్రమల కొండలలో నెలకొని భక్తులను విశేషంగా ఆకర్షించుచున్నది. మద్ది అనే భక్తుడికీ, మహాసాధ్వి చిన్నమ్మకూ స్వామి మోక్షం ప్రసాదించిన పవిత్ర స్థలంగా పేరెన్నిక గన్నది.
* పుట్ట పెద్దమ్మ ఆలయం: బేతంచర్ల పట్టణ శివారులోని బనగానిపల్లె రహదారి సమీపంలో వెలసిన ఈ ప్రార్ధనా స్థలం
మూలాలు
వెలుపలి లింకులు

వర్గం:నంద్యాల జిల్లా పట్టణాలు
శిరివెళ్ళ మండలం

శిరివెళ్ళ మండలం, ఆంధ్రప్రదేశ్ రాష్ట్రం లోని నంద్యాల జిల్లాకు చెందిన ఒక మండలం.
మండల కేంద్రం

ఈ మండల కేంద్రం శిరివెళ్ళ గ్రామం. ఇది సమీప పట్టణమైన నంద్యాల నుండి 24 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 4146 ఇళ్లతో, 18478 జనాభాతో 4674 హెక్టార్లలో విస్తరించి ఉంది. గ్రామంలో మగవారి సంఖ్య 9468, ఆడవారి సంఖ్య 9010. షెడ్యూల్డ్ కులాల సంఖ్య 1395 కాగా షెడ్యూల్డ్ తెగల సంఖ్య 48. గ్రామ జనగణన లొకేషన్ కోడ్ 594334.
మండల గణాంకాలు

2011 భారత జనాభా లెక్కలు ప్రకారం జనాభా మొత్తం 58,014, అందులో పురుషులు 29,395, స్త్రీలు 28,619
అక్షరాస్యత మొత్తం 54.06% - పురుషులు అక్షరాస్యత 67.05% - స్త్రీలు అక్షరాస్యత 40.42%.
మండలం లోని గ్రామాలు

రెవెన్యూ గ్రామాలు

#బోయలకుంట్ల
#చెన్నూరు
#గంగవరం
#గోవిందపల్లె
#గుంపరమనదిన్నె
#జీనెపల్లె
#కామినేనిపల్లె
#కోటపాడు
#మహాదేవపురం
#శిరివెళ్ళ
#వనికెందిన్నె
#యెర్రగుంట్ల
రెవెన్యూయేతర గ్రామాలు

*వీరారెడ్డి పల్లి
మూలాలు
కర్నూలు మండలం

కర్నూలు మండలం, ఆంధ్రప్రదేశ్ రాష్ట్రం లోని అదే పేరుగల కర్నూలు జిల్లాకు చెందిన ఒక మండలం. జిల్లాలో ఉన్న 26 మండలాల్లో ఇది ఒకటి. దీని ప్రధాన కార్యాలయం కర్నూలు పట్టణంలో ఉంది. ఈ మండలం కృష్ణా నది ఒడ్డున ఉంది. అలాగే, సి.బెళగల్, గూడూర్, కల్లూర్, ఒర్వకల్, మిడుతూరు, నందికోట్కూర్ మండలాలు సరిహద్దులుగా ఉన్నాయి. 2011 జనాభా లెక్కల ప్రకారం, ఇక్కడ 4,06,797 మంది నివసిస్తున్నారు.
మండలం లోని పట్టణాలు

* కర్నూలు (నగరపాలక సంస్థ)
* మామిడాలపాడు (జనగణ పట్టణం)
మండలం లోని గ్రామాలు
రెవెన్యూ గ్రామాలు

#బసవాపురం
#దేవమడ
#దిగువపాడు
#ఈ.తాండ్రపాడు
#ఎదురూరు
#గార్గేయపురం
#గొందిపర్ల
#మునగలపాడు
#నూతనపల్లె
#పంచలింగాల
#పూడూరు
#ఆర్.కొంతలపాడు
#రేమట
#రుద్రవరం
#సుంకేశుల
#ఉల్చాల
#నిడుజూరు
#జీ.సింగవరం
రెవెన్యూయేతర గ్రామాలు

* తొలిశాపురం
* దిన్నెదేవరపాడు
* బీ.తాండ్రపాడు
* పసుపుల
ప్రత్యేకత

తొలి ఆంధ్రరాష్ట్రానికి జిల్లా లోని కర్నూలు ముఖ్యపట్టణం. 1953 అక్టోబరు 1 నుండి 1956 అక్టోబరు 31 వరకు కర్నూలు ఆంధ్రరాష్ట్ర రాజధానిగా కొనసాగింది. రాయలసీమకు కర్నూలు ముఖద్వారం అంటారు. ఉమ్మడి జిల్లాలో పర్యాటక ఆకర్షణలు చాలావరకు నంద్యాల జిల్లాలో భాగమైనవి. కర్నూలు రాష్ట్రానికి చెందిన 2వ పెద్ద నగరం. అలాగే, రాష్ట్రంలో అత్యధిక జనాభా గల నగరాలలో కర్నూలు 5వ స్థానంలో ఉంది.
పర్యాటక ఆకర్షణలు

thumb|220x220px|కర్నూలులోని చారిత్రక కొండారెడ్డి బురుజు
thumb|నవాబ్ అబ్దుల్ వహాబ్ ఖాన్ సమాధి గోల్ గుమ్మజ్.
కర్నూలు మండల కేంద్రంలోని పలు ఆలయాలు, పర్యాటక ప్రదేశాలు:

* అయ్యప్ప స్వామి ఆలయము
* కొండారెడ్డి బురుజు
* జగన్నాథ గుట్ట ఆలయము
* రేవనూరు హుస్సేన్ స్వామి దర్గ
ఇవి కూడా చూడండి

* ఆంధ్రప్రదేశ్ మండలాలు
మూలాలు

వర్గం:ఆంధ్రప్రదేశ్‌లో రద్దు చేసిన మండలాలు
వర్గం:ఆంధ్రప్రదేశ్ చారిత్రక మండలాలు
మేజర్ ధ్యాన్ చంద్ ఖేల్‌రత్న పురస్కారం

ధ్యాన్ చంద్ ఖేల్ రత్న పురస్కారం, భారత దేశంలో అత్యున్నత క్రీడా పురస్కారం. భారత మాజీ ప్రధాని కీ.శే. రాజీవ్ గాంధీ జ్ఞాపకార్థం 1991-92 లో ఈ పురస్కారం ప్రారంభింపబడింది. ఒక ప్రశంసాపత్రం, ఒక పతకం, నగదు ఈ పురస్కారం లోని భాగాలు.

ఒలింపిక్స్, ఆసియాడ్, కామన్‌వెల్త్ క్రీడల్లో గాని, బిలియర్డ్స్, స్నూకర్, క్రికెట్, చదరంగం వంటి క్రీడల్లో గానీ అత్యుత్తమ ప్రదర్శన కనబరిచిన క్రీడాకారునికి లేక జట్టుకు ఈ పురస్కారం ఇస్తారు. సాధారణంగా, పురస్కారం ప్రకటించేందుకు ఒక సంవత్సరం ఏప్రిల్ 1 నుండి మరుసటి సంవత్సరం మార్చి 31 వరకు కనబరచిన ప్రదర్శనలను లెక్కిస్తారు. క్రీడలు, యువజన వ్యవహారాల మంత్రిత్వ శాఖ ఈ పురస్కార విజేతను నిర్ణయించేందుకు క్రీడలతో సంబంధమున్న వారితో కూడిన ఒక బృందాన్ని నియమిస్తుంది. ఏదైనా సంవత్సరం ప్రదర్శనలు ఆశించిన విధంగా లేవని ఎంపిక బృందం భావిస్తే ఆ ఏటికి పురస్కార ప్రధానం జరగదు.

ఖేల్ రత్న పురస్కారం 1991 నుండి 2021 వరకు మాజీ ప్రధానమంత్రి రాజీవ్ గాంధీ పేరిట రాజీవ్ గాంధీ చంద్ ఖేల్‌రత్న పురస్కారం అని ఉండేది. 2021 ఆగస్టు 6 న దీని పేరును ప్రముఖ హాకీ క్రీడాకారుడైన ధ్యాన్ చంద్ పేరిట మేజర్ ధ్యాన్ చంద్ ఖేల్‌రత్న పురస్కారం అని మార్చారు.

ఇప్పటివరకు ఈ పురస్కారం వేరు వేరు విభాగాలకు చెందిన ఇద్దరేసి క్రీడాకారులకు సంయుక్తంగా రెండు సార్లు ప్రధానం చేయగా, 1993-94 లో మాత్రం ఎవ్వరికీ ఇవ్వలేదు. ఇప్పటి వరకు ఒక్క మారు మాత్రమే క్రీడా జట్టుకు పురస్కారం లభించింది. ఈ పురస్కారంలో నగదు బహుమతి 1991-92 లో లక్ష రూపాయిలు, 2000-01 లో మూడు లక్షల రూపాయిలు, 2004-05 నాటికి అయిదు లక్షల రూపాయిలు ఉంది.

అర్జున పురస్కారానికీ, ఈ పురస్కారానికి మధ్య ఉన్న ముఖ్య వ్యత్యాసం ఏమనగా - అర్జున పురస్కారాన్ని ప్రతి క్రీడలోని ఉత్తమ క్రీడాకారునికి ఇస్తారు. కానీ ఈ పురస్కారం మాత్రం క్రీడాకారులందరిలో అత్యుత్తమ ప్రదర్శన కనబరిచిన వారికి మాత్రమే ఇస్తారు. ఖేల్ రత్న అను హిందీ పదానికి క్రీడారత్నమని అర్థం.
పురస్కార విజేతలు
మూలాలు
ఇతర లింకులు

వర్గం:భారతీయ క్రీడా పురస్కారాలు
వర్గం:రాజీవ్ గాంధీ ఖేల్‌రత్న గ్రహీతలు
ముక్తాపురం (కొమరోలు)

ముక్తాపురం, ఆంధ్ర ప్రదేశ్ రాష్ట్రం, ప్రకాశం జిల్లా, కొమరోలు మండలానికి చెందిన రెవెన్యూయేతర గ్రామం.

ఇది ఆంధ్రా ప్రాంతానికి చెందినది. ఇది జిల్లా హెడ్ క్వార్టర్స్ ఒంగోలు నుండి పశ్చిమాన 133 కిమీ దూరంలో ఉంది. తెలంగాణ రాష్ట్ర రాజధాని హైదరాబాద్ నుండి 278 కి.మీ లో ఉంది.

ముక్తాపురం పిన్ కోడ్ 523369 మరియు పోస్టల్ ప్రధాన కార్యాలయం రాజుపాలెం (ప్రకాశం).

ముక్తాపురం చుట్టూ పశ్చిమాన గిద్దలూరు మండలం, ఉత్తరాన రాచర్ల మండలం, దక్షిణాన కలసపాడు మండలం, ఉత్తరాన బేస్తవారిపేట మండలం ఉన్నాయి.

మార్కాపూర్, నంద్యాల, చాపిరేవుల, ప్రొద్దుటూరు ముక్తాపురం సమీపంలోని నగరాలు.

ఈ ప్రదేశం ప్రకాశం జిల్లా మరియు కడప జిల్లా సరిహద్దులో ఉంది. కడప జిల్లా కలసపాడు ఈ ప్రాంతానికి దక్షిణంగా ఉంది.
గ్రామ పంచాయతీ

*ఈ పంచాయతీ లోని గ్రామంలు:- వెన్నంపల్లి, బసువపల్లి
*2013 జులైలో ఈ గ్రామ పంచాయతీకి జరిగిన ఎన్నికలలో శ్రీమతి బి. రాధ, సర్పంచిగా, ఏకగ్రీవంగా ఎన్నికైనారు.
దర్శనీయ ప్రదేశాలు/దేవాలయాలు

శ్రీ కోదండరామస్వామివారి ఆలయం:- ఈ ఆలయంలో స్వామివారి వార్షిక వేడుకలు, 2015,మార్చి-28వ తేదీనాడు నివహించేదరు. ఉదయం ఆరు గంటలకు గణపతి పూజ, అభిషేకం, శాంతిహోమం నిర్వహించెదరు.
మూలాలు
వెలుపలి లంకెలు
భారతదేశ ప్రధానమంత్రి

భారత ప్రధానమంత్రి, భారత ప్రభుత్వ అధినేత. ప్రభుత్వంలో అత్యంత శక్తివంతమైన స్థానం. పదవి రీత్యా రాష్ట్రపతి స్థానం దీనికంటే ఉన్నతమైనదైనా, రాష్ట్రపతి అధికారాలు కేవలం నామమాత్రం కాగా, వాస్తవంలో అధికారాలన్నీ ప్రధానమంత్రి, అతని మంత్రివర్గం వద్దే కేంద్రీకృతమై ఉంటాయి. లోక్‌సభలో మెజారిటీ ఉన్న పార్టీ లేదా కూటమి నాయకుడే సాధారణంగా ప్రధానమంత్రి అవుతారు.

భారత్ అనుసరిస్తున్న పార్లమెంటరీ ప్రజాస్వామ్య పద్ధతిలో లోక్‌సభలో అత్యధిక బలం కలిగిన రాజకీయ పక్షానికి గాని, కూటమికి గాని నాయకుడై, సభలో మెజారిటీ పొందగలిగి ఉండాలి. ప్రధాన మంత్రి లోక్‌సభ లోగాని, రాజ్యసభ లోగాని సభ్యుడై ఉండాలి, లేదా ప్రధానమంత్రిగా నియమితుడైన ఆరు నెలల లోపు ఏదో ఒక సభకు ఎన్నికవ్వాలి. ప్రధానమంత్రి, తన మంత్రివర్గంతో సహా అన్నివేళలా లోక్‌సభకు జవాబుదారీగా ఉంటారు.
ప్రధానమంత్రి నియామకం

ప్రధానమంత్రిని రాష్ట్రపతి నియమిస్తాడు. లోక్‌సభలో ఆధిక్యత కలిగిన పార్టీకి చెందిన నాయకుడిని మాత్రమే రాష్ట్రపతి ఆహ్వానిస్తాడు. కాని, ఏ ఒక్క పార్టీకి కూడా పూర్ణ ఆధిక్యత (సభ్యుల సంఖ్యలో సగానికంటే ఒకటి ఎక్కువ) లేనపుడు, అత్యధిక సభ్యుల మద్దతు కలిగిన సంకీర్ణ నాయకుడిని గాని, లోక్‌సభలో అత్యధికుల మద్దతు కూడగట్టగలిగిన అతిపెద్ద పార్టీ నాయకుడిని గాని రాష్ట్రపతి ఆహ్వానిస్తాడు.
విధులు, అధికారాలు

ప్రధానమంత్రి తన విధుల నిర్వహణలో సహాయపడేందుకు మంత్రివర్గాన్ని ఏర్పాటు చేసుకుంటాడు. ప్రధాని ఎంపిక చేసిన సభ్యులను రాష్ట్రపతి నియమిస్తాడు. మంత్రుల ప్రమాణం రాష్ట్రపతి ద్వారా జరుగుతుంది. మంత్రుల శాఖలను ప్రధానమంత్రి కేటాయిస్తాడు. మంత్రులను తొలగించే అధికారం ప్రధానమంత్రిదే. మంత్రివర్గ సమావేశాలకు ప్రధానమంత్రి అధ్యక్షత వహిస్తాడు. ప్రభుత్వ విధానాలను నిర్ణయిస్తాడు. వివిధ మంత్రిత్వ శాఖల మధ్య సమన్వయ సాధన, వివాదాల పరిష్కారం ప్రధానమంత్రి బాధ్యత. ప్రణాళికల రూపకల్పనలో కీలకమైన ప్రణాళికా సంఘానికి ప్రధానమంత్రి అధ్యక్షత వహిస్తాడు.

రాజ్యాంగ ప్రతిపత్తి కలిగిన ప్రధాన ఎన్నికల కమిషనరు, ప్రధాన విజిలెన్సు కమిషనరు, కంప్ట్రోలర్ అండ్ ఆడిటర్ జనరల్ ఆఫ్ ఇండియా, సుప్రీంకోర్టు న్యాయమూర్తులు మొదలైన వారి నియామకాల్లో రాష్ట్రపతికి సలహాలు ఇస్తాడు. ఇంకా పార్లమెంటు సమావేశాలు, లోక్‌సభను రద్దు చేయడం, ఎమర్జెన్సీ ప్రకటన, యుద్ధ ప్రకటన, యుద్ధ విరమణ మొదలైన కీలక ఆంశాలపై రాష్ట్రపతికి సలహా ఇస్తాడు.
పూర్వాపరాలు

స్వాతంత్ర్యం తరువాత 14 మంది ప్రధానమంత్రులుగా పనిచేసారు. జవహర్‌లాల్ నెహ్రూ నాలుగు సార్లు చేసాడు (1947-1952, 1952-1957, 1957-1962, 1962-1964). ఇందిరా గాంధీ మూడు సార్లు (1966-1971, 1971-1977, 1980-1984), అటల్ బిహారీ వాజపేయి మూడు సార్లు (1996, 1998-1999, 1999-2004) ప్రధానమంత్రిగా పనిచేసాడు. గుల్జారీలాల్ నందా రెండు సార్లు తాత్కాలిక ప్రధానమంత్రిగా పనిచేసినా, ఆపద్ధర్మ ప్రధానిగా మాత్రమే చేసాడు. నరేంద్ర మోదీ రెండుసార్లు (2014-2019, 2019-) ప్రధానమంత్రి అయ్యాడు. స్వతంత్ర భారతదేశంలో జన్మించిన తొలి ప్రధానమంత్రి నరేంద్ర మోది.

స్వాతంత్ర్యం తరువాత, 30 ఏళ్ళపాటు కాంగ్రెసు పార్ఠీకి చేందిన వారే ప్రధానమంత్రిగా ఉంటూ వచ్చారు. 1977లో మొట్టమొదటి సారిగా మొరార్జీ దేశాయ్ కాంగ్రెసేతర ప్రధానమంత్రిగా బాధ్యతలు స్వీకరించాడు. భారతీయ జనతా పార్టీకు చెందిన అటల్ బిహారీ వాజపేయి 1996లో మొదటిసారి ఎన్నికయ్యాడు. మళ్ళీ, 1998లో ప్రధానమంత్రి అయ్యాడు. 2004 ఎన్నికలలో కాంగ్రెసు నేతృత్వంలోని సంకీర్ణం అధికారంలోకి వచ్చి మన్మోహన్ సింగ్ ప్రధానమంత్రి అయ్యాడు.
ప్రధానమంత్రుల జాబితా
ప్రధాని అధికార నివాసం

* న్యూ ఢిల్లీ లోని 7, లోక్ కళ్యాణ్ మార్గ్ (గతంలో 7, రేస్‌కోర్సు రోడ్డు) ప్రధాని అధికారిక నివాసం.
గమనికలు
మూలాలు
బయటి లింకులు

* భారత ప్రధానమంత్రి


వర్గం:భారత రాజకీయ వ్యవస్థ

వర్గం:భారత పార్లమెంటు
భారతదేశం
వర్గం:1947 స్థాపితాలు
మర్రిపాడు మండలం

మర్రిపాడు మండలం, ఆంధ్రప్రదేశ్ రాష్ట్రం లోనిశ్రీ పొట్టి శ్రీరాములు నెల్లూరు జిల్లాకు చెందిన ఒక మండలం.
మండల జనాభా

2001 భారతజనాభా లెక్కలు ప్రకారం మండల పరిధిలోని మొత్తం జనాభా 39,129 - అందులో పురుషులు 19,638 - స్త్రీలు 19,491. అక్షరాస్యత శాతం మొత్తం 55.93% - పురుషులు అక్షరాస్యత శాతం 69.97% - స్త్రీలు అక్షరాస్యత శాతం 41.83%
మండలం లోని గ్రామాలు
రెవెన్యూ గ్రామాలు

# అల్లంపాడు
# భీమవరం
# బ్రాహ్మణపల్లె
# బుదవాడ
# చాబోలు
# చిలకపాడు
# చినమాచనూరు
# చుంచులూరు
# ధర్మారావు చెరువుపల్లె
# ఇర్లపాడు
# కదిరినేనిపల్లె
# కంపసముద్రం
# నాగరాజపాడు
# నాగినేనిగుంట
# నందవరం
# నెర్ధనంపాడు
# పడమటినాయుడుపల్లె
# పల్లవోలు
# పెగళ్లపాడు
# పొంగూరు
# సింగనపల్లె
రెవెన్యూయేతర గ్రామాలు

* కృష్ణాపురం
* శెట్టిసముద్రం
* మర్రిపాడు
మూలాలు
వెలుపలి లంకెలు
సైదాపురం (సైదాపురం)

సైదాపురం, ఆంధ్రప్రదేశ్ రాష్ట్రం లోనిశ్రీ పొట్టి శ్రీరాములు నెల్లూరు జిల్లాకు చెందిన సైదాపురం మండల కేంద్రం.ఇది రెవెన్యూయేతర గ్రామం.ఇది గ్రామ పంచాయితీ.
ఉనికి

సైదాపురం 14.16670 ఉత్తర రేఖాంశం, 79.73330 తూర్పు అక్షాంశం వద్ద ఉంది..
ప్రత్యేకతలు

* సైదాపురం మండల కేంద్రం. ఈ మండలంలో 80 కి పైగా గ్రామాలు గలవి.
* సైదాపురంలో ఉన్నత విద్యకు జిల్లా పరిషత్ ఉన్నత పాఠశాల, సి.ఎ.ఎం.ఉన్నత పాఠశాల ఉంది.
* ఉన్నత విద్య అభ్యసించుటకు ఇండర్మీడియట్ కాలేజ్, బి.యి.డి కాలేజ్ ఉన్నాయి.
* ఈ ప్రాంతం మైకా గనులకు భారతదేశంలో ప్రసిద్ధి చెందింది.
* ఈ ప్రాంతమునకు దగ్గరగా ఉన్న పట్టణాలు గూడూరు, పొదలకూరు, రాపూరు, వెంకటగిరి.
* ఇది వెంకటగిరి శాసనసభ నియోజకవర్గం పరిధిలోనిది.
* ఈ గ్రామంలో జనాభా సుమారు పది వేలకు పైగా ఉంటుంది. అందులో చాలా మంది ప్రజల ప్రధాన వృత్తి వ్యవసాయం .
* సైదాపురం దగ్గరలో కైవల్యా నది ప్రవహిస్తున్నది.
* సిద్ధార్థ మందిరం సైదాపురానికి 2 కి.మీ దూరంలో గలదు. ప్రతి సంవత్సరం నవంబరు నెలలో ఇక్కడ ఉత్సవాలు జరుగుతాయి.
* ఇక్కడ అంజాద్, అఫ్సర్, చిన్నతనంలో చదువుకున్నారు. ఇక్కడి నుంచి నెల్లూరు 50 కీ.మీ, పొదలకూరు 25 కీ.మీ,రాపురు 22 కీ.మీ, గూడూరు 13 కీ.మీ. సైదాపురం దగ్గర కైవల్య నది వున్నది, ఇక్కడ వర్షం బాగా కురిసినప్పుడు వరద ప్రవహం వల్ల ఇతర ఉళ్ళకు ప్రయనించటం కష్టం.
మూలాలు
వెలుపలి లింకులు

వర్గం:రెవెన్యూ గ్రామాలు కాని మండల కేంద్రాలు